Az Országos Választási Bizottság megállapítja, hogy a panasszal támadott kiadvány tartalma nincs összefüggésben a választással, illetve a népszavazással, ezért nem alkalmas a választópolgárok akaratának befolyásolására, és nem sérti a Ve. 41. §-ában foglalt, a kampánycsend megsértésére vonatkozó tilalmat.
Az Országos Választási Bizottság megállapítja, hogy a Ve. 77. § (1) bekezdése alapján panaszt a választási törvények megsértésére hivatkozva lehet benyújtani. Az Országos Választási Bizottság következetesen alkalmazott gyakorlata szerint önmagában a választási eljárás alapelve sérelmére való hivatkozás konkrét, választási törvényben foglalt rendelkezés megsértésének hiányában nem elegendõ a panasz megalapozottságához.